laion/Wikipedia-Exotic huggingface dataset:
გულეიკარი

გულეიკარი (ყოფილი: გულევლი, გულევლისკარი) — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, კეთილარის ადმინისტრაციულ ერთეულში. მდებარეობს ოდიშის დაბლობზე, მდინარე რიონის მარცხენა ნაპირას. ზღვის დონიდან 15 მეტრზე, აბაშიდან დაშორებულია 42 კილომეტრით., ნიგოითიდან — 2 კილომეტრით. სოფლის ტერიტორიაზე შემორჩენილია ძვ. წ. VIII-VII საუკუნეების პატარა გორნამოსახლარი „ნაოხვამუ“.“ სოფელს თავდაპირველად „გულევლი“ ერქვა, გულევლის წმინდა გიორგის ეკლესიის აშენების შემდეგ — გულევლისკარი. სახელწოდება ნიშნავდა გულოვანს, ანუ ახოვანს კარს. გულეიკარი წყაროებში პირველად 1628 წელს მოიხსენიება. სოფელი შედიოდა საჯავახოს მხარეში. 2014 წლის აღწერის მონაცემებით სოფელში ცხოვრობს 321 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 299. თაყაიშვილი ე., „არხეოლოგიური მოგზაურობიდან სამეგრელოში“ // ძველი საქართველო, ტ. III, ტფილისი: ელექტრო მბეჭდავი სტამბა სპირიდონ ლოსაბერიძის, 1914. — გვ. 19-22. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ გაუწყინარის ისტორია და თანამედროვეობა ↑ გვენეტაძე ე., გაგუა გ. „საჯავახოს მხარე“ „პარალელი“ N5, გვ. 217 — თბილისი, 2013 წ. ISSN 0235-8417 ↑ Кавказский календарь на 1912 год
გუგუნაყათი

გუგუნაყათი შეიძლება აღნიშნავდეს: გუგუნაყათი — სოფელი აბაშის მუნიციპალიტეტის ქოლობნის თემში. გუგუნაყათი — სოფელი აბაშის მუნიციპალიტეტის მარნის თემში.
ბულვანი

ბულვანი — სოფელი საქართველოში, აბაშის მუნიციპალიტეტში, ქოლობნის თემში. მდებარეობს კოლხეთის დაბლობზე, ზღვის დონიდან 25 მეტრზე, აბაშიდან დაშორებულია 5 კილომეტრით. 2014 წლის აღწერის მონაცემებით სოფელში ცხოვრობს 337 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 566. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ Кавказскій календарь на 1910 годъ, Тифлись, 1909, стр. 209. ↑ Кавказскій календарь на 1912 годъ, Тифлись, 1911, стр. 136.
მაცხოვრისკარი

მაცხოვრისკარი (2010 წლის 16 ნოემბრამდე — „განათლებისკარი“) — სოფელი საქართველოში, სამეგრელო-ზემო სვანეთის მხარის აბაშის მუნიციპალიტეტში, ნორიოს თემში. მდებარეობს აბაშის დაბლობზე, მდინარე აბაშის მარცხენა მხარეს. ზღვის დონიდან 20 მეტრზე, აბაშიდან დაშორებულია 1 კილომეტრით. 2014 წლის აღწერის მონაცემებით სოფელში ცხოვრობს 614 ადამიანი. 1915 წლისთვის სოფელი შედიოდა კვათანას სასოფლო საზოგადოებაში. საბჭოთა პერიოდში ეწოდებოდა განათლებისკარი. 2010 წელს დაუბრუნდა ისტორიული სახელწოდება. ქართული საბჭოთა ენციკლოპედია, ტ. 2, თბ., 1977. — გვ. 673. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს პრეზიდენტის ბრძანებულება N925, 2010 წლის 16 ნოემბერი ↑ 3.0 3.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ გაზეთი „აზრი“ 1 ოქტომბერი, 1915 წ. ↑ საქართველოოს პრეზიდენტის ბრძანებულება N925, 2010 წლის 16 ნოემბერი
გამოღმა ზანათი

გამოღმა ზანათი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ზანათის თემში. მდებარეობს ოდიშის დაბლობზე, მდინარე აბაშის მარცხენა მხარეს. ზღვის დონიდან 13 მეტრზე, აბაშიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 691 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 662. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გამოღმა კოდორი

გამოღმა კოდორი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ნაესაკოვოს თემში. მდებარეობს ოდიშის დაბლობზე, მდინარე რიონის მარჯვენა ნაპირას. ზღვის დონიდან 14 მეტრზე, აბაშიდან დაშორებულია 5 კილომეტრით. 2014 წლის აღწერის მონაცემებით სოფელში ცხოვრობს 379 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 662. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გუახირის ნახევარკუნძული

გუახირის ნახევარკუნძული (ესპ. Peninsula de La Guajira) — ნახევარკუნძული სამხრეთ ამერიკის კონტინენტზე, ჩრდილოეთ კოლუმბიასა და ჩრდილო-დასავლეთ ვენესუელაში. შეჭრილია კარიბის ზღვაში. წარმოადგენს სამხრეთ ამერიკის ყველაზე ჩრდილოეთით მდებარე ნახევარკუნძულს. მისი ფართობი 25 000 კმ²-ს შეადგენს. გადაჭიმულია მანაურეს ყურიდან (კოლუმბია) ვენესუელის ყურემდე, ქალაქ კალაბოსომდე (ვენესუელა) და კარიბის ზღვიდან სამხრეთით, სერანია-დელ-პერიხას მთათა სისტემამდე. ნახევარკუნძული 1891 წელს დავის საგანი იყო კოლუმბიასა და ვენესუელას შორის. დღესიათვის, მისი ტერიტორიის უდედესი ნაწილი კოლუმბიის შემადგენლობაშია და ქმნის გუახირის დეპარტამენტს, ხოლო დარჩენილი ნაწილი ვენესუელის კუთვნილებაა და შედის სულიას შტატის შემადგენლობაში. ნახევარკუნძულის ყველაზე ჩრდილოეთ წერტილს პუნტა-გალინასი ეწოდება და მიიჩნევა სამხრეთ ამერიკის კონტინენტის უკიდურეს ჩრდილოეთ წერტილად. გუახირის უდაბნო გუახირის ნახევარკუნძული, დიდი საბჭოთა ენციკლოპედია დაარქივებული 2010-11-11 საიტზე Wayback Machine. ↑ USGS: Caribbean Coast: Guajira Peninsula coast დაარქივებული 2007-08-23 საიტზე Wayback Machine. USGS Accessed 24 August 2007.
ელენას მოჩვენება

ელენას მოჩვენება — „ტელემუნდო სტუდიოს“ 2010-2011 წლის ტელენოველა. იგი წარმოადგენს 1983 წელს გადაღებული, „ვენევისიონის“ სერიალის, „ხულიას” ახალ ვერსიას. გადიოდა ინგლისური სუბტიტრებით. საქართველოში სერიალი გადიოდა 2011 წელს, ტელეარხის რუსთავი 2 ეთერში. ყურადღება!  ქვემოთ მოყვანილია სიუჟეტის და/ან დასასრულის დეტალები. ელენა ლაფე (ელიზაბეტ გუტეირესი) და მისი მამა პატარა, მაგრამ ნაყოფიერი სასტუმროს მფლობელები არიან ზღვის სანაპიროზე. მამამ შვილი ამ წყნარ ადგილას გაზარდა, ქალაქის ცხოვრებიდან შორს. ელენა ლამაზი, სამართლიანი, კეთილი გოგონაა, რომელიც ჯერ ნამდვილ სიყვარულს ვერ შეხვდა. როგორც სერიალის მთავარი გმირი, ედუარდო, ელენასაც ისევე უყვარს ბუნება და ცხენები. ის თავის ცხენს, მეტსახელად ”ბოშას” დიდი სიყვარულით უვლის. ედუარდო ხირონი (სეგუნდო სერნადასი) ახალგაზრდა, მდიდარი და წარმატებული მეჯინიბეა. ის სახელგანთქმული გვარის წარმომადგენელია. გვარის, რომელიც ამაყობს თავისი ტრადიციებით, მაგრამ საგულდაგულოდ მალავს საიდუმლოებებს. ერთი წლის წინ, ედუარდომ ცოლად შეირთო, მისი ერთ ერთი დეიდაშვილი, მაგრამ გოგონა ტრაგიკულად დაიღუპა ქორწინების შემდეგ, სახლის კოშკიდან გადმოვარდნის შედეგად. ეს შემთხვევა პოლიციამ ნორმალურად არ გამოიძია. ამ დეიდაშვილსაც ელენა ერქვა - ელენა კალკანიო (ანა ლაიევსკა). ერთ დღეს ელენა ლაფე, ედუარდოს დაჭრილს პოულობს და იგი თავის სასტუმროში მიჰყავს გამოსაჯანმრთელებლად. წყვილს ერთმანეთი მალევე შეუყვარდება. ედუარდოს ელენა თავის სახლში მიჰყავს, სადაც მის გარდა იქ ცხოვრობენ მისი ძმა, დარიო ხირონი, ძმის ცოლი რებეკა დე ხირონი (კატი ბარბერი), ძმის ცოლის და კორინა (მარიცა ბუსტამანტე), ძმის შვილი - ბენჯამინი და ელენა კალკანიოს დედობილი - ლატონია. ედუარდოს ნათესავების უმეტესობა, ელენა ლაფეს მაშინვე აითვალწუნებენ, მისი სოციალური მდგომარეობის გამო. ელენა ლაფე მალე შეიტყობს ოჯახის საიდუმლოს შესახებ. მას მოსვენებას არ აძლევს გარდაცვლილი ელენა კალკანიოს მოჩვენება, რომელიც ელენა ლაფეს, მოკვლას, გაგიჟებას ცდილობს... ელენა ლაფე იმასაც გაიგებს, რომ ცოლის მკვლელობაში ედუარდოა ეჭვმიტანილი. დეტექტივი ელენას ეტყვის რომ ყველა ქალი რომელსაც ედუარდო ხვდებოდა მდიდარი იყო და შემდეგ ისინი საეჭვო ვითარებაში დაიღუპნენ. ამას ისიც დაემატება, რომ ელენას მისი ბებია მარგო (ზული მონტერო), დიდძალ ქონებას უტოვებს. ელენას ეჭვი უჩნდება, რომ ედუარდომ იცოდა ყველაფერი მისი ქონების შესახებ და ცოლად ამიტომაც მოიყვანა. ქალს შიში იპყრობს რომ ედუარდო მასაც მოკლავს, მაგრამ შესაძლოა ედუარდოს ეს ელენას მოჩვენებამ დაასწროს?! „ელენას მოჩვენება“ — კინოფილმების ინტერნეტ-მონაცემთა ბაზა (ინგლისური)
პუნტა-გალინასი

პუნტა-გალინასი — კონცხი ჩრდილოეთ კოლუმბიაში. წარმოადგენს სამხრეთ ამერიკის კონტინენტის უკიდურეს ჩრდილოეთ წერტილს. მდებარეობს ლა-გუახირის ნახევარკუნძულის ჩრდილოეთ ნაწილში, კარიბის ზღვის სანაპიროზე. About the area დაარქივებული 2012-02-03 საიტზე Wayback Machine. Map of the area დაარქივებული 2011-07-07 საიტზე Wayback Machine. კოორდინატები: 12°27′28″ ჩ. გ. 71°39′56″ დ. გ.﻿ / ﻿12.45778° ჩ. გ. 71.66556° დ. გ.﻿ / 12.45778; -71.66556
აბანო

საკუთარი სახელი აბანო შეიძლება აღნიშნავდეს: აბანო-ტერმე — ქალაქი იტალიაში. აბანო — სოფელი ქარელის მუნიციპალიტეტში; აბანო — სოფელი ყაზბეგის მუნიციპალიტეტში; აბანო — სოფელი ჯავის მუნიციპალიტეტში; აბანო — სოფელ კოხტას ძველი სახელწოდება. აბანო — მყინვარი ყაზბეგის მუნიციპალიტეტში; აბანო — უღელტეხილი კავკასიონის მთავარ წყალგამყოფ ქედზე; აბანო — მდინარე აღმოსავლეთ საქართველოში; აბანო — ტანის დასაბანად საგანგებოდ მოწყობილი შენობა; აბანოს ქუჩა — ქუჩა თბილისში, კრწანისის რაიონში. პიეტრო დ’აბანო — შუა საუკუნეების იტალიელი მოაზროვნე, ექიმი.
აბანოზი

აბანოზი (ლათ. Diospyros ebenum) — ძვირფასმერქნიანი ხე აბანოზისებრთა ოჯახისა. მის მაგარსა და შავ მერქანს იყენებენ ავეჯისა და მუსიკალურ საკრავთა წარმოებაში. ხარობს ტროპიკულ ქვეყნებში. ქართული საბჭოთა ენციკლოპედია, ტ. 1, თბ., 1975. — გვ. 14.
ევგრაფი შევარდნაძის სტადიონი

ევგრაფი შევარდნაძის სტადიონი — ევგრაფი შევარდნაძის სახელობის სპორტული სტადიონი ლანჩხუთში, საქართველო. ძირითადად გამოიყენება საფეხბურთო მატჩებისათვის. არის ლანჩხუთის „გურიას“ საშინაო მოედანი. იტევდა 22 000 მაყურებელს, რეკონსტრუქციის შემდეგ ეს მაჩვენებელი 10 000 მდე შემცირდა.. მეორე მსოფლიო ომამდე სტადიონის ტერიტორიაზე მხოლოდ კომისარიატის შენობა იდგა. 1946 წელს ამჟამინდელი სტადიონის ტერიტორიაზე პირველად მოეწყო შესაფერისი მოედანი. მოგვიანებით ხის ნაგებობა კაპიტალური შენობებით შეიცვალა და ამასთან ერთდ იცვლებოდა სტადიონის ტევადობაც. თავიდან 5000 მაყურებელს იტევდა, შემდეგ 7000-მდე გაიზარდა და ბოლოს 10 000-ს გადააჭარბა. ნათელი გახდა, რომ რაიონი ფეხბურთით სუნთქავდა. მას შემდეგ რაც გურია უმაღლეს ლიგაში აღზევდა, ცხადია არსებული ნაგებობები მოთხოვნებს ვერ აკმაყოფილებდა. საქართველოს მთავრობამ მიიღო დადგენილება ლანჩხუთის „გურიას“ ფეხბურთელთა გუნდის მატერიალურ-ტექნიკური ბაზის გასაახლებლად დამატებითი ღონისძიებების შესახებ. ამ დადგენილებებით გათვალისწინებული იყო ფეხბურთოს ცენტრალური სტადიონის სპორტული კომპლექსის, სოფ. გრიგოლეთის სასწავლო-საწვრთვნელი ბაზის რეკონსტრუქცია და კეთილმოწყობა. კომპლექსის მშენებლობა დაიწყო 1987 წლის 1 იანვარს და დამთავრდა იმავე წლის 2 მარტს. სტადიონის ტევადობა საგრძნობლად იქნა გაზრდილი და ახლა იგი 22 000 მაყურებელს იტევდა. დაიდგა პროჟექტორის ანძები, მეტალის კონსტრუქციებით დამონტაჟდა ტრიბუნები და ჰელიოდანადგარები, ალიუმინის ვიტრაჟები, უზრუნველყოფილი იქნა ელექტროენერგიით, დაიდგა ახალი ელექტროსაინფორმაციო ტაბლო, გამოიცვალა სადრენაჟო სისტემა. ეს სამუშაოები შეასრულა ტრესტ კავკასიის ელექსელმშენმა. საქართველოს საავტომობილო გზების სამინისტრომ მოაწყო სტადიონთან მისასვლელი გზები. საქართველოს კავშირგამბულობის სამინისტრომ უზრუნველყო სტადიონის რადიოფიცირებისა და ტელეფონიზაციის სამუშაოები. შეიცვალა სატელევიზიო ანძებიც. სტადიონი მაყურებელთა ტევადობის მიხედვით, ფაქტობრივად, მესამეა საქართველოში, ბორის პაიჭაძისა და მიხეილ მესხის სტადიონების შემდეგ და ამ მაჩვენებლით ქუთაისის რამაზ შენგელიას სტადიონსაც აღემატება. მაგრამ ამის მიუხედავად სტადიონი დღეს სავალალო მდგომარეობაშია და სასწრაფო რეკონსტრუქციას საჭიროებდა. რეკონსტრუქცია დაწყებულია. ტრიბუნის 2/3 დაინგრა, რადგან ამორტიზებული იყო. გამოიცვალა სადრენაჟო და სარწყავი სისტემა, ასევე, მინდვრის საფარი, დარჩენილ ტრიბუნებზე დაიდგა ახალი საერთო ხის სკამები, თუმცა ეს დროებით. უახლოეს მომავალში დაიდგმება ინდივიდუალური სკამები. შეკეთდა გასახდელები. საქართველოს საფეხბურთო სტადიონების სია ↑ საქართველოს სტადიონები. დაარქივებულია ორიგინალიდან — 2010-12-11. ციტირების თარიღი: 2011-03-01. ↑ ლანჩხუთში „გურიის“ სტადიონის რეკონსტრუქცია დაიწყება. დაარქივებულია ორიგინალიდან — 2016-03-05. ციტირების თარიღი: 2012-01-16.
მთლიანი ეროვნული პროდუქტი

მთლიანი ეროვნული პროდუქტი (მეპ) (ინგლ. Gross National Product, GNP) — ქვეყნის რეზიდენტების მიერ მიწოდებული შრომითა და ქონებით ერთ წელიწადში წარმოებული პროდუქციისა და მომსახურების საბაზრო ღირებულება. მთლიანი შიდა პროდუქტისგან განსხვავებით, რომელიც განსაზღვრავს წარმოებას გეოგრაფიული მდებარეობით, მთლიანი ეროვნული პროდუქტი ითვალისწინებს წარმოებას საკუთრების მიხედვით. მთლიანი ეროვნული პროდუქტი არ განასხვავებს ხარისხობრივ გაუმჯობესებას ტექნიკურ ხელოვნებაში (მაგალითად, კომპიუტერის მწარმოებლურობის, ინფორმაციის დამუშავების სიჩქარის გაზრდა) მის რაოდენობრივი ზრდისგან (მაგალითად, წარმოებული კომპიუტერების რაოდენობა). ორივე მათგანს განიხილავს „ეკონომიკური ზრდის“ ფორმებად. მთლიან ეროვნულ პროდუქტს (მეპ) ხშირად უპირისპირებენ მთლიან შიდა პროდუქტს (მშპ). მთლიანი ეროვნული პროდუქტი ზომავს შემოსავალს, მიღებულს ქვეყნის საწარმოების მიერ, მიუხედავად ამ საწარმოების ფიზიკური მდებარეობისა, ქვეყნის შიგნით თუ საზღვარგარეთ; მთლიანი შიდა პროდუქტი კი მოქცეულია ქვეყნის საზღვრებში არსებული საწარმოების მიერ წარმოებული შემოსავლით, მიუხედავად იმისა, ეკუთვნის თუ არა ყველა საწარმო ამ ქვეყანას. როდესაც ქვეყნის კაპიტალი ან შრომითი რესურსები დაკავებული ქვეყნის საზღვრებს გარეთ, ან როცა უცხოური ფირმა მოქმედებს ქვეყნის ტერიტორიაზე, შესაძლოა, მთლიანი ეროვნული პროდუქტისა და მთლიანი შიდა პროდუქტის მაჩვენებლები განსხვავდებოდეს ერთმანეთისგან. მაგალითისთვის, 2009 წელს აშშ-მა თავისი მთლიანი შიდა პროდუქტი განსაზღვრა 14.119 ტრილიონი აშშ-ის დოლარით, როდესაც მთლიანი ეროვნული პროდუქტი 14.265 ტრილიონი დოლარი იყო. Historicalstatistics.org: ბმულები ისტორიული ეროვნული ანგარიშების შესახებ და სტატისტიკა სხვადასხვა ქვეყნებისა და რეგიონებისთვის ↑ ჰერმან დელი. (1996), ზრდის მიღმა. Beacon Press ↑ ფულადი საშუალებების მოძრაობა აშშ-ში (PDF). ფედერალური სარეზერვო სისტემის მმართველთა საბჭო (17 სექტემბერი, 2010). დაარქივებულია ორიგინალიდან — 2010-12-08. ციტირების თარიღი: 2011-03-02.
დავით დონდუა

დავით დარისპანის ძე დონდუა (დ. 15 ოქტომბერი [ძვ. სტ. 3 ოქტომბერი], 1898, ქუთაისი, — გ. 1 მაისი, 1958, თბილისი) — ქართველი გეოგრაფი და პედაგოგი. საქართველოს სსრ სკოლის დამსახურებული მასწავლებელი (1945). ასწავლიდა ქუთაისისა და თბილისის სკოლებში. 1943 დაამთავრა თბილისის სახელმწიფო უნივერსიტეტის გეოგრაფიულ-გეოლოგიური ფაკულტეტი. დავით დონდუა სხვადასხვა დროს მუშაობდა საქართველოს პედაგოგიკის სამეცნიერო-საკვლევ ინსტიტუტსა და მასწავლებელთა დახელოვნების ინსტიტუტში უფროს მეცნიერ თანამშრომლად, გეოგრაფიული კაბინეტის გამგედ, და ხელმძღვანელობდა გეოგრაფიის მასწავლებელთა გადასამზადებელ კურსებს. კითხულობდა გეოგრაფიული სწავლების მეთოდიკის კურსს თბილისის სახელმწიფო უნივერსიტეტში, თელავისა და გორის პედაგოგიურ ინსტიტუტებში. აქტიურად მონაწილეობდა სრულიად საქართველოს წერა-კითხვის უცოდინარობის სალიკვიდაციო საზოგადოების მუშაობაში. იყო საქართველოს გეოგრაფიული საზოგადოების თავმჯდომარის მოადგილე (1940–1954). გამოქვეყნებული აქვს გეოგრაფიის დაწყებითი კურსის პროგრამები, მეთოდური წერილები, მეცნიერული შრომები. ხელმძღვანელობდა სასწავლო გეოგრაფიული რუკების ქართულ ენაზე გამოცემას, გეოგრაფიული ნომენკლატურის ქართული ტრანსკრიფციის დადგენას. 1926 წლიდან ქართული სკოლის დაწყებით კლასებში მისი სახელმძღვანელოთი („წყარო“), ისწავლებოდა გეოგრაფია და ბუნებისმეტყველება. ავტორია საბავშვო ზღაპრების სერიისა „სურათები-ზღაპრები“ (1916–1924). დაჯილდოებულია „საპატიო ნიშნის“ ორდენითა და მედლებით. საქართველოს დედაქალაქი ტფილისი, ტფ., 1923; ჩვენი მხარე ქართლი. მხარეთმცოდნეობითი ნარკვევი, ტფ., 1925; სამხედრო გეოგრაფია, მისი არსი და თემატიკა, თბ., 1942; როგორ ავგეგმოთ გარემო, თბ., 1943. ქართული საბჭოთა ენციკლოპედია, ტ. 3, თბ., 1978. — გვ. 619. ლოლუა ე., ენციკლოპედია „საქართველო“, ტ. 2, თბ., 2012. — გვ. 481. გარსევანიშვილი, ე., დავით დონდუა, თბ., 1978. დავით დონდუა — საქართველოს ბიოგრაფიული ლექსიკონი
პროლეტარიატი

პროლეტარიატი (გერმ. Proletariat < ლათ. proletarius) — საზოგადოების დაბალი სოციალური ფენის აღმნიშვნელი ტერმინი; პროლეტარიატის წევრი არის პროლეტარი. ძველ რომში პროლეტარი იყო ადამიანი მატერიალური ქონების გარეშე (რომელსაც შთამომავლობის გარდა არაფერი გააჩნდა). ევროპაში სიტყვა ხმარებაში შემოვიდა ინდუსტრიული რევოლუციის პერიოდში. პოზიტიური მნიშვნელობით ტერმინი პროლეტარიატი გამოიყენა კარლ მარქსმა მუშათა კლასის აღსანიშნად. მუშათა კლასი Hal Draper, Karl Marx's Theory of Revolution, Vol. 2; The Politics of Social Classes. (New York: Monthly Review Press 1978).
ნასერის წყალსაცავი

ნასერის წყალსაცავი (არაბ. ‏بحيرة ناصر‎) — ხელოვნური ტბა ეგვიპტის სამხრეთ ნაწილში, შექმნილია მდინარე ნილოსზე აგებული ასუანის კაშხლის შედეგად. ტბის სახელწოდება უკავშირდება კაშხლის მშენებლობისდროინდელ ეგვიპტის პრეზიდენტ გამალ აბდელ ნასერს. ტბის ნაწილი სუდანის ტერიტორიაზეა, სადაც მას ნუბიის ტბა ეწოდება. ნასერის წყალსაცავი — სტატია ენციკლოპედია ბრიტანიკიდან (ინგლისური)
პროლეტარი (მრავალმნიშვნელოვანი)

პროლეტარი შეიძლება აღნიშნავდეს: პროლეტარი — პროლეტარიატის წევრი პროლეტარი — ქართული ყოველკვირეული ჟურნალი პროლეტარი — რუსული ყოველკვირეული გაზეთი
ჯეიმზ ბარი

ჯეიმზ ბარი (ინგლ. James Barry; დ. დაახლ. 1795 — გ. 25 ივლისი, 1865) — სამხედრო ქირურგი. მსახურობდა სამხრეთ აფრიკაში. კარიერის ბოლოს იყო გენერალური ინსპექტორი. ეხმარებოდა ბრიტანული არმიის დაჭრილ ჯარისკაცებს. ჯეიმზ ბარიმ პირველმა აფრიკაში ჩაატარა წარმატებული საკეისრო კვეთა. ექიმი ბარი გახდა დოკუმენტური ფილმებისა და მხატვრული ლიტერატურის გმირი. ბარის გარდაცვალების შემდეგ (1865) მისი სხეულის გამბანელმა მოსამსახურემ, იმის მტკიცება დაიწყო, რომ ჯეიმზ ბარი არის ქალი. ლონდონში ნამდვილი სკანდალი აგორდა, რომელმაც ვიქტორიანულ პრესაშიც კი შეაღწია. ინგლისელმა მწერალმა პატრისია დანკერმა მასზე სათავგადასავლო რომანი „ჯეიმზ მირანდა ბარი“ დაწერა. ბარი გარდაიცვალა 1865 წელს გავრცელებული დიზენტერიის შედეგად. ჯეიმზ ბარი (ინგლისური) ჯეიმზ ბარი (ინგლისური) ჯეიმზ ბარი (ინგლისური) ჯეიმზ ბარი (ინგლისური) ↑ Pain, Stephanie. (2008-03-06) The 'male' military surgeon who wasn't. NewScientist.com. ციტირების თარიღი: 2008-03-16.
ანი ჟირარდო

ანი ჟირარდო (ფრანგ. Annie Girardot, დ. 25 ოქტომბერი, 1931 — გ. 28 თებერვალი, 2011) — კინოსა და თეატრის ფრანგი მსახიობი. პრემიის სეზარი და კანისა და ვენეციის კინოფესტივალების პრემიების მფლობელი. განსაკუთრებულად გაითქვა სახელი მეძავის როლით ფილმში „როკო და მისი ძმები“. გარდაიცვალა 2011 წლის 28 თებერვალს პარიზში, 79 წლის ასაკში. დაკრძალულია პერ-ლაშეზის სასაფლაოზე. შეგიძლიათ იხილოთ მედიაფაილები თემაზე „ანი ჟირარდო“ ვიკისაწყობში. Annie Girardot კინოფილმების ინტერნეტ-მონაცემთა ბაზაში ↑ გვახარია, გიორგი (4 მარტი, 2011). „ანი ჟირარდომ დაგვტოვა“. რადიო თავისუფლება. ციტირების თარიღი: 24 მარტი, 2011. შეამოწმეთ თარიღის პარამეტრი |accessdate= და |date=-ში (დახმარება) ↑ https://www.findagrave.com/memorial/66288432/annie-girardot
აკვარიქვა

აკვარიქვა, აკვარეიქვა — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი). მდებარეობს სამურზაყანოს დაბლობზე, ზღვის დონიდან 75 მ, შავი ზღვიდან — 11 კმ, გალიდან — 10 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 80. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 16. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 15.
აჩიგვარა

აჩიგვარა (აფხ. Аҽгәара) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში. თემის ცენტრი (სოფლები: ბულიშხინჯი, გუდავა, ოხურეი, ტოგონი, ფუწყური). მდებარეობს მდინარე ოქუმის მარცხენა ნაპირზე, სამურზაყანოს დაბლობზე, ზღვის დონიდან 20 მ. დაშორებულია შავი ზღვიდან 13 კმ, გალიდან — 9 კმ. რკინიგზის სადგური. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 269. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 24. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 19.
ჯულიეტა მაზინა

ჯულიეტა მაზინა (იტალ. Giulietta Masina, დ. 22 თებერვალი, 1921 — გ. 23 მარტი, 1994) — კინოსა და თეატრის იტალიელი მსახიობი. სახელი გაითქვა ფილმებით „გზა“ და „კაბირიას ღამეები“, რომლებმაც 1956 და 1957 წლებში საუკეთესო უცხოური ფილმების კატეგორიაში ამერიკის კინოაკადემიის ჯილდოები მიიღეს. 1957 წლის კანის კინოფესტივალის ფარგლებში მაზინას ფილმისათვის „კაბირიას ღამეები“ მიენიჭა წლის საუკეთესო მსახიობის წოდება. მაზინა იყო რეჟისორ ფედერიკო ფელინის მეუღლე. განსახიერებული პერსონაჟების ხასიათების გამო მას ხშირად უწოდებენ "ქალ ჩაპლინს". ჯულიეტა მაზინა კინოფილმების ინტერნეტ-მონაცემთა ბაზაში წყვილები. ჯულიეტა მაზინა და ფედერიკო ფელინი ფედერიკო ფელინი და ჯულიეტა მაზინა - ორი კლოუნი
ბულიშხინჯი

ბულიშხინჯი — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (აჩიგვარის თემი), სამურზაყანოს დაბლობზე, მდინარე ოხოჯის შესართავთან, მარჯვენა მხარეს. ზღვის დონიდან 70 მ, გალიდან 10 კმ. 1908 წლის მონაცემებით ცხოვრობდა 265 ადამიანი 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 1, თბ., 1997. — გვ. 492. ↑ Кавказскій календарь на 1910 годъ, Тифлись, 1909, стр. 209.
Babylon Zoo

Babylon Zoo — ბრიტანული როკ ჯგუფი, ცნობილი 1990-იან წლებში. იგი ჩამოაყალიბა ჯეს მენმა. ყველაზე მეტად კოლექტივი ცნობილი გახდა სიმღერით „Spaceman“, რომელიც, 1996 წლის 21 იანვარს გამოცემისთანავე, მოხვდა ბრიტანული სინგლების ჩარტის #1 პოზიციაზე და გამოსვლიდან უკვე პირველი კვირის მანძილზე 418.000 ასლის ოდენობით გაიყიდა. დიდი წარმატება იქონია ჯგუფის სადებიუტო ალბომმა The Boy with the X-Ray Eyes, რასაც შეუწყო ხელი არა მხოლოდ „Spaceman“-ის წარმატებამ, არამედ ზოგადად, ჯგუფის მიერ აღებულმა გეზმა - ალტერნატიული როკის, ინდუსტრიული მუსიკისა და სპეის როკის ელემენტების სინტეზით. 1999 წელს გამოიცა მისი კიდევ ერთი ალბომი King Kong Groover, მაგრამ პრომოკამპანია ამჯერად უმნიშვნელო იყო. 2005 წლიდან ცნობილია, რომ ჯგუფს (რომლის წევრები ახლა სხვადასხვა საქმიანობით არია დაკავებულნი), მზად აქვს ალბომი Cold Clockwork Doll, მაგრამ მისი გამოცემის თარიღი უცნობია. ალბომები The Boy with the X-Ray Eyes (1996) King Kong Groover (1999) Babylon Zoo Online (არაოფიციალური) ↑ https://www.musik-sammler.de/artist/babylon-zoo
სტაუტი

სტაუტი (ინგლ. stout) მუქი ლუდი, რომელიც მოხალული ალაოს, კარამელის ალაოსა და მოხალული ქერის გამოყენებით მზადდება. თავდაპირველად ირლანდიაში ხარშავდნენ როგორც პორტერის სახეობას. ძალიან პოპულარულია დიდ ბრიტანეთსა და ირლანდიაში. თავიდან, ზედსართავი სახელი სტაუტი (ინგლ. stout) ამაყს, მედიდურს, თავმომწონეს ნიშნავდა. მოგვიანებით, XIV საუკუნიდან – ამ სიტყვამ ძლიერის (ინგლ. strong) მნიშვნელობა შეიძინა. ეს იყო 1820 წელს, როდესაც იგი კომპანია გინესმა თავისი სტაუტ–პორტერისთვის გამოიყენა. უნდა აღინიშნოს, რომ გინესი ლუდს 1759 წლიდან ხარშავდა. სტაუტი იმ დროს ნიშნავდა მაგარს და ნებისმიერი ტიპის ლუდის დახასიათება შეიძლებოდა ამ სიტყვით. შემდეგ, სტაუტი მხოლოდ პორტერთან ასოცირდება და მუქი ლუდის სინონიმი ხდება. XIX საუკუნის დასასრულს, ლუდმა გამაჯანსაღებელი სასმელის რეპუტაცია მოიპოვა და ხშირად, ექიმები მას ჯანმრთელობის გასაუმჯობესებლად უწერდნენ ავადმყოფებს. სტაუტი განსხვავდება პორტერისგან შედარებით მუქი ფერით, რისთვისაც მეტად მოხალული ალაოს დამსახურებაა. იგი, ასევე, გაცილებით ალკოჰოლურია. ოფიციალური ვებ–საიტი